**יאיר ויינרב** (נולד ב-25 בספטמבר 1974) הוא עיתונאי ישראלי, המשמש כתב טלוויזיה ורדיו ומבזקן בתאגיד השידור הישראלי.

מספטמבר 2016 ועד מאי 2017 הגיש, יחד עם תמר אלמוג, את מהדורת החדשות "יומן" ששודרה בליל שבת בערוץ הראשון, ועבר להגיש תוכנית דומה בערוץ כאן 11. מאז שסיים תפקיד זה, הוא מגיש מדי יום את תוכנית הכלכלה "צבע הכסף" בכאן ב'.

כיום משדר ברדיו כאן88 את רצועת האזנה "צבע הכסף" המציגה עמדות כלכליות שונות המתיישבות לעיתים עם אג'נדת 2030 של הפורום הכלכלי העולמי בראשות יו"ר הפורום קלאוס שוואב. בתוכנית ששודרה ביום 19.2.24 טען יאיר ויינרב בשיחה על התפתחות טכנולוגית הAI והשפעתה על תחומי עבודה שונים כי הטכנולוגיה יכולה לעזור להביא את בני האדם למצב שבו לא יעבדו ולא יהיה להם רכוש כאשר המדינה תדאג להכל והם יהיו מאושרים, משפט שכאמור מזוהה עם אג'נדה 2030 "לא יהיה לכם כלום ותהיו מאושרים"

ביוגרפיה
--------

את שירות בצה"ל עשה ויינרב בחיל המודיעין. הוא בעל תואר ראשון במדע המדינה וסוציולוגיה.

בשנת 1998 השלים את קורס הכתבים של הערוץ הראשון. בין השנים 2007-1998, שימש ככתב ומגיש ברשת ב' של קול ישראל. במהלך עבודתו ברדיו סיקר ויינרב מגוון נושאים. בהם צבא, הכנסת, כלכלה וחינוך. הוא הגיש מספר תוכניות רדיו בתחנה, ובהן התוכנית הכלכלית "צבע הכסף", מגזין חדשות הלילה של קול ישראל "כל היום" ותוכנית הבוקר המוקדמת "אור ראשון".

בשנת 2007, הצטרף ויינרב לצוות הכתבים והמגישים של הערוץ הראשון ובמהרה התמנה להיות כתב לענייני כלכלה באזור המרכז, תפקיד אותו מילא במשך שבע שנים. לאורך השנים, הגיש מספר תוכניות. בהן התוכניות הכלכליות "מבט לכסף" ו"מדד יומי" וכן תוכנית האקטואליה השבועית "סיכום שבועי". כמו כן, שימש כמבזקן חדשות וכתב במהדורת החדשות היומית של הערוץ, "מבט".

בספטמבר 2014, מונה לכתב המדיני של הערוץ הראשון במקומה של איילה חסון, אשר מונתה לתפקיד המנהלת-בפועל של חטיבת החדשות של הערוץ.

בספטמבר 2016, נבחר להגיש את מהדורת החדשות ה"יומן" אשר שודרה בימי שישי בערוץ הראשון ביחד עם תמר אלמוג, שם החליף את עודד שחר שחזר להגיש את התוכנית "פוליטיקה".

עם סגירת רשות השידור ותחילת פעילותו של תאגיד השידור הישראלי, המשיך וינרב להגיש, באופן זמני, את "חדשות השבוע", המהדורה שהיוותה את המשכה של "יומן", ועשה זאת עד לסוף שנת 2017. באותו זמן סיים את תפקידו ככתב המדיני של הערוץ. מאז, הוא מגיש את יומן הכלכלה של כאן ב', "צבע הכסף", בארבעת הימים בהם משודרת התוכנית מדי שבוע. נוסף על כך, הוא משמש מבזקן חדשות במהדורות הבוקר המשודרות בכאן 11.

בשנת 2006 זכה ויינרב ב"פרס הכתב המצטיין על שם אילן רועה".

ויינרב נשוי ואב לשלושה. מתגורר ברעננה.

קישורים חיצוניים
----------------

ויקישיתוף מדיה וקבצים בנושא **יאיר ויינרב** בוויקישיתוף
* יאיר ויינרב, ברשת החברתית פייסבוק
* יאיר ויינרב, ברשת החברתית אקס (טוויטר)

 צבע הכסף כאן88

הערות שוליים
------------

1. 1 2  "יומן" בשניים... רק בערוץ הראשון!, באתר הערוץ הראשון, 6 בספטמבר 2016
2. ↑  קורות חיים של יאיר ויינרב, באתר "מאיר קוטלר - מולי שש - ייצוג אמנים"
3. ↑  דוד אברהם‏, מחליף לאיילה חסון: יאיר ויינרב ישמש ככתב המדיני של הערוץ הראשון, באתר וואלה!‏, 15 בספטמבר 2014
4. ↑  נועה פרייס‏, בפריים טיים של "כאן": ניקי גולדשטיין וסדרה מהיוצר של "חוק וסדר" ששודרה ברשות, באתר וואלה!‏, 14 במאי 2017
5. ↑  רועי רובינשטיין, אני לא מסוגל לראות את השידור האחרון של "מבט", אומר בכאב יאיר ויינרב, באתר Mynet‏, 11 במאי 2017

| כתבי כאן חדשות art=Kan11 |
| --- |
| 

|  |
| --- |
| צליל אברהם • אורן אהרוני • תמר אלמוג • אוריה אלקיים • אורלי אלקלעי • שאול אמסטרדמסקי • דב גיל-הר • יפעת גליק • הדס גרינברג • כרמל דנגור • רובי המרשלג • עקיבא ווייס • יאיר ויינרב • שרון וכסלר • מואב ורדי • יואב זהבי • ערן זינגר • אילה חסון • שלי טפיירו • נורית יוחנן • גילי כהן • לירן כוג'הינוף • אורי לוי • אליאור לוי • קלמן ליבסקינד • אסף ליברמן • טלי מורנו • סולימאן מסוודה • עקיבא נוביק • רומי נוימרק • ורד פלמן • רועי קייס • זאב קם • יואב קרקובסקי • מאיה ראכלין • מיכל רבינוביץ' • ליאת רגב • מיכל רשף • עמיחי שטיין • משה שטיינמץ • מיכאל שמש • יערה שפירא • רועי שרון |

 |